gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 5760, del 12-05-2008 (2008/5883)

DECRET 14/2008 de 28 d'abril, del president de la Generalitat, sobre el reconeixement de la valencianitat de la comunitat de valencians que organitza el Centre Valencià Associació de Valencians Residents a Veneçuela (ASOVAL).
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5760

Data del DOGV
:   12-05-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/5883


Data del document
:   28-04-2008

Organisme emissor
:   Presidència de la Generalitat

Tipus de document
:   Decret

Descriptors 

:   * organització cultural
    * relació cultural
    * cultura regional

DECRET 14/2008 de 28 d'abril, del president de la Generalitat, sobre el reconeixement de la valencianitat de la comunitat de valencians que organitza el Centre Valencià Associació de Valencians Residents a Veneçuela (ASOVAL). [2008/5883]  
La Llei 11/2007, de 20 de març, de la Generalitat, de Comunitats de Valencians a l'Exterior, complint el mandat contingut en l'article 3.3 de la Llei Orgànica 5/1982, d'1 de juliol, de l'Estatut d'Autonomia, recull el dret de les comunitats de valencians assentades fora de la Comunitat Valenciana a sol·licitar, com a tals, el reconeixement de la seua valencianitat, entesa com el dret a participar, col·laborar i compartir la vida social i cultural del Poble Valencià, així com determina la competència del president de la Generalitat per a realitzar este reconeixement.  
De conformitat amb les facultats que m'atribuïx l'article 3 de la Llei 11/2007, de 20 de març, de la Generalitat, de Comunitats de Valencians a l'Exterior, en relació amb els articles 10.g) i 34.2 de la Llei 5/1983, de 30 de desembre, del Consell, i a proposta del conseller d'Immigració i Ciutadania  
DECRETE  
Únic  
Reconéixer, a petició del centre valencià Associació de Valencians Residents a Veneçuela (ASOVAL), la valencianitat de la comunitat de valencians a l'exterior que organitza l'Associació de Valencians Residents a Veneçuela (ASOVAL).  
València, 28 d'abril de 2008  
El president de la Generalitat,  
FRANCISCO CAMPS ORTIZ
Diari Oficial de la Generalitat Valenciana


Sumari del DOGV 5754, del 02-05-2008 (2008/5453)

Notificació a Alfredo Rico Soler. Expedient número DIC-07/0573.
---------------------------------------------------------------

### Dades del document

Número de DOGV
:   5754

Data del DOGV
:   02-05-2008

Secció del DOGV
:   V. ANUNCIS - C) ALTRES ASSUMPTES

Número del document
:   2008/5453


Data del document
:   25-02-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Edicte

Notificació a Alfredo Rico Soler. Expedient número DIC-07/0573. [2008/5453]  
Com que es desconeix el domicili del propietari limítrof Alfredo Rico Soler, d'acord amb el que preveu l'art. 59 de Llei 30/1992 de règim jurídic de les administracions públiques i del procediment administratiu comú, se li dóna audiència expressa mitjançant aquest edicte.  
Acte que es notifica: audiència a propietaris limítrofs  
Exp. DIC-07/0573. Beneixama. Declaració d'interés comunitari per a hort solar fotovoltaic al polígon 3, parcel·les 24, 25, 28, 29, 30, 31, 32, 33, 34 i 49, promogut per Celemín Energy, SL.  
Pel fet d'haver-se admés a tràmit l'expedient més amunt detallat i atés que en aquest consteu com a veí limítrof de la parcel·la en què es pretén realitzar l'esmentada instal·lació, d'acord amb l'article 37 de la Llei 10/2004, sobre sòl no urbanitzable, i l'article 459.c) del Reglament d'ordenació i gestió territorial i urbanística, aprovat per Decret 67/2006 del Consell, us comuniquem que l'expedient es troba en el Servei d'Ordenació del Territori d'Alacant, de la Direcció General d'Ordenació del Territori, situat a l'avinguda d'Aguilera, 1, 5ª planta, d'Alacant, perquè pugueu al·legar, reclamar o suggerir el que cregueu oportú en el termini de vint dies hàbils.  
Aquesta comunicació es verifica per edictes de conformitat amb el que estableix l'article 59.4 de la Llei 30/1992 de règim jurídic de les administracions públiques i del procediment administratiu comú.  
L'horari d'atenció al públic és el següent:   
- Matins: dies hàbils de 9.00 a 14.00 hores.  
Alacant, 25 de febrer de 2008.- La directora general d'Ordenació del Territori: Soledad Martínez Reig.
Diari Oficial de la Generalitat Valenciana


Sumari del DOGV 5793, del 26-06-2008 (2008/7257)

Oferta d'ocupació pública per a l'exercici 2008.
------------------------------------------------

### Dades del document

Número de DOGV
:   5793

Data del DOGV
:   26-06-2008

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2008/7257


Data del document
:   02-06-2008

Organisme emissor
:   Ajuntament de Beniarrés

Tipus de document
:   Convocatòria

Descriptors 

:   * Beniarrés
    * professió administrativa
    * oferta d'ocupació
    * administració local
    * concurs administratiu

Oferta d'ocupació pública per a l'exercici 2008. [2008/7257]  
  
\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*  
  
Per la Resolució d'Alcaldia d'este ajuntament de data 17 de maig de 2008, es va aprovar l'oferta d'ocupació pública corresponent a la plaça que a continuació es ressenya per a l'any 2008, en compliment de l'article 91 de la Llei 7/1985, de 2 d'abril, Reguladora de les Bases de Règim Local, i l'article 70 de la Llei 7/2007, de 12 d'abril, de l'Estatut Bàsic de l'Empleat Públic.  
· Personal funcionari  
- Funcionari de carrera:  
Beniarrés, 2 de juny de 2008.- L'alcalde: Luis Tomás López.
Diari Oficial de la Generalitat Valenciana


Sumari del DOGV 5786, del 17-06-2008 (2008/7344)

Judici verbal de desnonament 594/07. Notificació de la sentència a DDI Marín y Gomera, SL.
------------------------------------------------------------------------------------------

### Dades del document

Número de DOGV
:   5786

Data del DOGV
:   17-06-2008

Secció del DOGV
:   IV. ADMINISTRACIÓ DE JUSTÍCIA

Número del document
:   2008/7344


Data del document
:   26-05-2008

Organisme emissor
:   Jutjat de Primera Instància Número 4 de Torrent

Tipus de document
:   Edicte

Descriptors 

:   * sistema judicial

Judici verbal de desnonament 594/07. Notificació de la sentència a DDI Marín y Gomera, SL. [2008/7344]  
Desnonament 594/2007 A  
Demandant: Queen Helados, SA  
Procuradora: M.ª Luisa Galbis Úbeda  
Demandats: Pilar Marín Gomera (administradora de DDI Marín y Gomera, SL)  
Carrer de Casinos, número 2, 14a. Terramelar, Paterna  
Edurne Zubia Zubimendi, secretària del Jutjat de Primera Instància número 4 de Torrent, faig saber:  
Que en este Jutjat se seguixen les actuacions de judici verbal de desnonament número 594/2007, en què l'entitat demandada es troba en parador desconegut, per això s'ha acordat notificar a través d'edictes la sentència en la qual s'ha dictat la següent   
«Dispositiva  
Que amb l'estimació de la demanda formulada per Queen Helados, SA, contra DDI Marín y Gomera, SL, declare resolt el contracte d'arrendament celebrat per ambdues sobre el local situat al Centre Comercial Las Américas, avinguda del País Valencià, número 180, mòdul B-6, local número 10, 11 i 12, cosa que dóna lloc al desnonament de la part demandada, i li ordene que la deixe lliure, vàcua i expedita a disposició de la part actora. Si no ho fa, se'n procedirà al llançament el dia 1de juliol de 2008, a les 12.45 hores, i se li concedix el pagament de les costes processals.  
Esta resolució no és ferma. Notifiqueu-la a les parts i feu-los saber que contra esta resolució s'hi pot interposar un recurs d'apel·lació que cal interposar davant este mateix Jutjat en el termini de cinc dies comptadors des de l'endemà de la notificació.  
Esta és la meua sentència, que pronuncie, mane i firme».  
I perquè valga de notificació de la sentència dictada en este procediment a la demandada DDI Marín y Gomera, SL, expedisc este edicte.  
Torrent, 26 de maig de 2008.- La secretària: Edurne Zubia Zubimendi.
Diari Oficial de la Generalitat Valenciana


Sumari del DOGV 5771, del 27-05-2008 (2008/6095)

Adjudicació de l'expedient CAP 05/08. Subministrament instal·lacions educatives de caràcter provisional.
--------------------------------------------------------------------------------------------------------

### Dades del document

Número de DOGV
:   5771

Data del DOGV
:   27-05-2008

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2008/6095


Data del document
:   29-04-2008

Organisme emissor
:   Construccions i Infraestructures Educatives de la Generalitat Valenciana, SA (CIEGSA)

Tipus de document
:   Resolució

Anàlisi jurídica

 Descriptors 

:   * Construccions i Infraestructures Educatives de la Generalitat, SA
    * licitació
    * prefabricació
    * contracte de subministraments

Adjudicació de l'expedient CAP 05/08. Subministrament instal·lacions educatives de caràcter provisional. [2008/6095]  
1. Entitat adjudicadora  
a) Organisme: Construccions i Infraestructures Educatives de la Generalitat Valenciana, SA. (CIEGSA).  
b) Dependència que tramita l'expedient: CIEGSA.  
c) Número d'Expedient: CAP 05/08 (V-96/043)  
2. Objecte del contracte  
a) Descripció de l'objecte: Subministrament, muntatge, posada en funcionament, arrendament, manteniment, desmuntatge, retirada d'instal·lació educativa de caràcter provisional i reposició del solar al seu estat primitiu, relatiu a centre docent.  
b) Diari oficial i data de publicació de l'anunci de licitació: publicat en el Diari Oficial de la Comunitat Valenciana número 5.728, de data 26 de març de 2008.  
3. Tramitació, procediment i forma d'adjudicació.  
a) Tramitació: ordinària.  
b) Procediment: obert.  
c) Forma d'adjudicació: concurs.  
4. Pressupost de licitació.  
a) Import total, IVA inclòs:   
Expedient: CAP 05/08: 87.838,58 €  
IES TIERNO GALVÁN a Moncada (València)  
5. Adjudicació  
a) Data: 29 d'abril de 2008  
b) Adjudicatari i pressupost d'adjudicació, IVA inclòs.  
Adjudicatari: ABC Arquitectura Modular, s.l.  
Pressupost d'adjudicació: 65.878,65 €  
València, 29 d'abril de 2008.- El conseller delegat de CIEGSA: José Luis López Guardiola.
Diari Oficial de la Generalitat Valenciana


Sumari del DOGV 5758, del 08-05-2008 (2008/5681)

RESOLUCIÓ de 28 d'abril de 2008, de la comissió de valoració del concurs de trasllats per a cobrir places de pediatre d'equip d'Atenció Primària d'institucions sanitàries dependents de l'Agència Valenciana de Salut, convocat per Resolució de 10 de maig de 2007 de la Direcció General de Recursos Humans, per la qual s'aprova la resolució provisional del concurs.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5758

Data del DOGV
:   08-05-2008

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2008/5681


Data del document
:   28-04-2008

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * metge
    * administració regional
    * concurs administratiu

RESOLUCIÓ de 28 d'abril de 2008, de la comissió de valoració del concurs de trasllats per a cobrir places de pediatre d'equip d'Atenció Primària d'institucions sanitàries dependents de l'Agència Valenciana de Salut, convocat per Resolució de 10 de maig de 2007 de la Direcció General de Recursos Humans, per la qual s'aprova la resolució provisional del concurs. [2008/5681]  
D'acord amb la base 6 de la Resolució de 10 de maig de 2007, de la Direcció General de Recursos Humans, la comissió de valoració del concurs de trasllats per a cobrir places de pediatre d'equip d'Atenció Primària d'institucions sanitàries dependents de l'Agència Valenciana de Salut, aprova la resolució provisional del concurs, d'acord amb l'annex.  
Les persones interessades disposaran del termini de quinze dies hàbils a comptar de l'endemà a la publicació d'esta resolució per a formular reclamacions contra la resolució provisional.  
Les reclamacions formulades contra la resolució provisional seran rebutjades o admeses per mitjà de la resolució definitiva, que l'ha d'aprovar el director general de Recursos Humans i publicar en el Diari Oficial de la Comunitat Valenciana.   
València, 28 d'abril de 2008.- El president de la comissió: Manuel Yarza Cañellas.  
ANNEX   
\* \* \* \* \* \* \* \* \* \* \* \* \* \* \*   
ANEXO 
Diari Oficial de la Generalitat Valenciana


Sumari del DOGV 5916, del 18-12-2008 (2008/14496)

Judici verbal 174/07. Notificació de la sentència a Nicolás Frederic Antoine Rene Faure.
----------------------------------------------------------------------------------------

### Dades del document

Número de DOGV
:   5916

Data del DOGV
:   18-12-2008

Secció del DOGV
:   IV. ADMINISTRACIÓ DE JUSTÍCIA

Número del document
:   2008/14215


Data del document
:   13-05-2008

Organisme emissor
:   Jutjat de Primera Instància Número 12 de València

Tipus de document
:   Edicte

Descriptors 

:   * sistema judicial

Judici verbal 174/07. Notificació de la sentència a Nicolás Frederic Antoine Rene Faure. [2008/14938]  
Mónica Rubio Solanes, secretària del Jutjat de Primera Instància número 12 de València, fa saber:   
Que en este Jutjat se segueix el judici verbal amb el número 174/07, promogut per la procuradora Amparo Barber Paris, en nom i representació d'Aguas de Valencia, SA, Omnium Ibérico, SA, i Empresa Mixta Valenciana de Aguas, SA, contra Nicolás Frederic Antoine Rene Faure, en parador ignorat, i un altre, sobre la reclamació d'una quantitat, i en què amb data 12 de maig de 2008, es va dictar la sentència que té la part dispositiva, literalment, com es diu:  
«Dispositiva  
Amb l'estimació parcial de la demanda interposada per la representació processal d'Aguas de Valencia, SA, Omnium Ibérico, SA, i Empresa Mixta Valenciana de Aguas, SA, contra Antonio Muñoz Montoya i Nicolás Frederic Antoine Rene Raure:  
1. Declare resolts els contractes de subministrament d'aigua i manteniment del comptador d'Emivasa que va signar Antonio Muñoz Moya i dispose que s'adopten, si pertoca, com a execució d'esta resolució, totes les mesures que calguen per al cessament efectiu del subministrament d'aigua.  
2. Condemne Antonio Muñoz Montoya a pagar a Emivasa la quantitat de 2.421,55 euros, més els interessos legals, així com a pagar els consums d'aigua que es produïsquen des de la interposició de la demanda fins que es faça efectiva la sentència.  
3. Condemne Antonio Muñoz Montoya a satisfer, de forma solidària, a AVSA i OISA, la quantitat de 181,44 euros, més els interessos legals corresponents.  
4. Absolc Nicolás Frederic Antoine Rene Raure de les peticions que figuren en la demanda.  
5. S'imposen les costes produïdes en este procediment respecte de les pretensions adreçades contra el demandat condemnat a este, i les adreçades contra el demandat absolt a la part actora.  
Contra esta resolució es pot preparar un recurs d'apel·lació en el termini de cinc dies des que es notifique.   
Esta és la meua sentència, que pronuncie, mane i firme».   
Estenc este edicte perquè conste i tinga els efectes legals pertinents i valga de notificació de sentència en la forma oportuna al demandat Nicolás Frederic Antoine Rene Faure, en parador ignorat, i així mateix perquè s'inserisca en el Diari Oficial de la Comunitat Valenciana.  
València, 13 de maig de 2008.- La secretària: Mónica Rubio Solanes.
Diari Oficial de la Generalitat Valenciana


Sumari del DOGV 5681, del 16-01-2008 (2007/15511)

Adopció 000806/2007. Notificació de la interlocutòria a Diana Soler Mompo.
--------------------------------------------------------------------------

### Dades del document

Número de DOGV
:   5681

Data del DOGV
:   16-01-2008

Secció del DOGV
:   IV. ADMINISTRACIÓ DE JUSTÍCIA

Número del document
:   2007/15455


Data del document
:   12-12-2007

Organisme emissor
:   Jutjat de Primera Instància Número 9 de València

Tipus de document
:   Edicte

Descriptors 

:   * sistema judicial

Adopció 000806/2007. Notificació de la interlocutòria a Diana Soler Mompo. [2007/15806]  
Adopció 000806/2007  
Demandant: Generalitat Valenciana  
Antonio Rodríguez-Moldes Peiro, secretari del Jutjat de Primera Instància número 9 de València, mitjançant este edicte faig saber:  
Que en les actuacions d'adopció, seguides amb el número 000806/2007, a instància de la Generalitat Valenciana, en data 12 de desembre de 2007, s'ha dictat interlocutòria, que en la part dispositiva és com segueix:  
«Dispose  
S'acorda l'adopció de K. S. M. per C. I. C. V. i C. G. L.  
Una vegada ferma esta resolució, oficieu al registre civil corresponent per a la inscripció de l'adopció.  
Notifiqueu esta resolució al ministeri fiscal, a l'entitat pública, als pares biològics, tot ometent la identitat dels adoptants i estos.  
Contra esta resolució es pot preparar un recurs d'apel·lació en el termini de cinc dies des de la seua notificació.  
Així ho mana i firma la magistrada jutgessa de Primera Instància número 9 de València, Ana-Vega Pons-Fuster Olivera».  
I perquè valga de notificació en forma a Diana Soler Mompo, expedisc i firme este edicte.  
València, 12 de desembre de 2007.- El secretari: Antonio Rodríguez-Moldes Peiro.
Diari Oficial de la Generalitat Valenciana


Sumari del DOGV 5721, del 11-03-2008 (2008/2579)

Extracte de la convocatòria del concurs oposició lliure per a la provisió de dues places d'arquitecte tècnic.
-------------------------------------------------------------------------------------------------------------

### Dades del document

Número de DOGV
:   5721

Data del DOGV
:   11-03-2008

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2008/2579


Data del document
:   14-02-2008

Organisme emissor
:   Ajuntament d'Orihuela

Tipus de document
:   Convocatòria

Descriptors 

:   * Orihuela
    * professió de l'urbanisme
    * administració local
    * concurs administratiu

Extracte de la convocatòria del concurs oposició lliure per a la provisió de dues places d'arquitecte tècnic. [2008/2579]  
En el Butlletí Oficial de la Província d'Alacant, número 22, de 30 de gener de 2008, apareixen publicades les bases completes del concurs oposició lliure convocat per este ajuntament per a la provisió en propietat de dues places d'arquitecte tècnic, vacants en la plantilla de funcionaris d'este ajuntament, i incloses en l'oferta d'ocupació pública per a l'exercici de 2007. Enquadrades en el subgrup A2, de l'escala d'administració especial; subescala, tècnica; classe, tècnic grau mitjà.  
El termini de presentació d'instàncies serà de 20 dies naturals comptadors a partir de l'endemà de la publicació de l'extracte de la convocatòria en el Boletín Oficial del Estado.  
La resta d'anuncis relacionats amb esta convocatòria es publicaran en el Butlletí Oficial de la Província d'Alacant.  
Orihuela, 14 de febrer de 2008.- L'alcaldessa: Mónica I. Lorente Ramón.
Diari Oficial de la Generalitat Valenciana


Sumari del DOGV 5882, del 30-10-2008 (2008/12978)

Informació pública de l'aprovació del projecte de Pla General i estudi d'impacte ambiental de Daya Vieja.
---------------------------------------------------------------------------------------------------------

### Dades del document

Número de DOGV
:   5882

Data del DOGV
:   30-10-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/12321


Data del document
:   16-10-2008

Organisme emissor
:   Ajuntament de Daya Vieja

Tipus de document
:   Informació Pública

Descriptors 

:   * Daya Vieja
    * administració local
    * pla d'urbanisme

Informació pública de l'aprovació del projecte de Pla General i estudi d'impacte ambiental de Daya Vieja. [2008/12733]  
Redactat per l'enginyer Miguel Ángel Crespo Zaragoza el projecte de Pla General i l'estudi d'impacte ambiental de Daya Vieja i aprovat per la majoria absoluta del Ple d'aquesta corporació, en data 15 d'octubre de 2008, aquest, que comprén la documentació exigida en l'article 64 de la Llei 16/2005, de 30 de desembre, Urbanística Valenciana, s'exposa al públic per termini d'un mes, de conformitat amb el que disposa l'article 83 del mateix text legal.   
Durant el termini esmentat es podrà consultar l'expedient en la Secretaria Municipal, en horari de 09.00 a 14.00 hores, i deduir, sobre aquest, les al·legacions que es consideren convenients.   
Daya Vieja, 16 d'octubre de 2008.- L'alcalde president: Rafael Vives Pertusa.
Diari Oficial de la Generalitat Valenciana


Sumari del DOGV 5680, del 15-01-2008 (2008/367)

Notificació a Joaquín Sirvent López. Expedient número denu-824/2006.
--------------------------------------------------------------------

### Dades del document

Número de DOGV
:   5680

Data del DOGV
:   15-01-2008

Secció del DOGV
:   V. ANUNCIS - C) ALTRES ASSUMPTES

Número del document
:   2008/367


Data del document
:   20-12-2007

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Edicte

Notificació a Joaquín Sirvent López. Expedient número denu-824/2006. [2008/367]  
De conformitat amb el que disposen els articles 59.5 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, es fa pública la notificació en extracte de l'acte dictat en l'expedient sancionador que s'indica, instruït per la conselleria de Medi Ambient, Aigua, Urbanisme i Habitatge a la persona o entitat denunciada que a continuació s'allista, ja que s'ha intentat la notificació en l'últim domicili conegut, però aquesta no s'ha pogut practicar.  
Expedient número: denu-824/06  
Interessat: Joaquín Sirvent López  
Últim domicili conegut: avda. Constitución, 80 03018-Catral (Alacant)  
Assumpte: resolució que dicta la secretària autonòmica el 25 d'octubre de 2007.  
El corresponent expedient es troba en l'Àrea d'Inspecció de la conselleria de Medi Ambient, Aigua, Urbanisme i Habitatge, c/ Francesc Cubells, 7, 46457 València, on haurà de comparéixer per a conéixer el contingut íntegre de l'acte en el termini de deu dies hàbils, comptadors des de l'endemà de la publicació del present edicte en el Diari Oficial de la Comunitat Valenciana.  
S'informa la persona interessada del dret que l'assisteix d'aportar les al·legacions que estime convenients en la seua defensa, o, si és el cas, a interposar recurs, tot això dins del termini legalment establit. Transcorregut aquest sense haver fet ús d'aquest dret, es dictaran les resolucions oportunes.  
València, 20 de desembre de 2007.- La sotssecretària: Cristina Serrano Mateo.